《问源草庐咏 其六 柳汀渔火》
清代·王颖锐

点点白于星，湖光暗柳汀。断桥穿苇港，缺岸照柴扃。

明灭听行蟹，高低看聚萤。老渔偏罢钓，买酒过旗亭。

作者简介：王颖锐(1713--1794)，字秉成,号瓶城。清金匮人。国子生。少勤举业，能文章。父殁家累万金,内讧外侮，积十余年清其逋。仁厚好施,友爱兄弟。曾搜辑先世《耐轩遗书》梓之行世。有《听雨楼诗文稿》。